Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ...-ны өдөр хот

**ЦАГДААГИЙН АЛБАНЫ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Цагдаагийн албаны тухай хуулийн 17 дугаар зүйлийг доор дурдсанаар өөрчлөн найруулсугай:

**“17 дугаар зүйл.Цагдаагийн албаны сургалт**

17.1.Цагдаагийн албаны сургалт нь мэргэшүүлэх, ур чадвар хөгжүүлэх, албан тушаалын буюу ажлын байрны сургалтаас бүрдэнэ.

17.1.1.Цагдаагийн алба хаагчийн албан тушаалын онцлог, хариуцсан ажил, үндсэн чиг үүргийг гүйцэтгэхтэй холбоотой сургалтыг мэргэшүүлэх сургалт;

17.1.2.Цагдаагийн алба хаагчийн хуульд заасан үндсэн чиг үүргээ хэрэгжүүлэхдээ хүний эрх, эрх чөлөөг хүндэтгэх, хамгаалах, тусгай хэрэгсэл хэрэглэхэд зайлшгүй шаардлагатай мэдлэг дадал, ур чадварыг эзэмшүүлэх чиглэлээр зохион байгуулах сургалтыг ур чадвар хөгжүүлэх сургалт;

17.1.3.Энэ хуулийн 17.1.1, 17.1.2-т зааснаас бусад сургалтыг албан тушаалын буюу ажлын байрны сургалт.

17.2.Цагдаагийн албанд анх томилогдох болон албан тушаал дэвших, өөрчлөгдөх тохиолдолд богино болон дунд хугацааны сургалтад хамруулна.

17.3.Энэ хуулийн 17.1.1-д заасан сургалтын хөтөлбөр, агуулга, журмыг дотоод хэргийн асуудал эрхэлсэн Засгийн газрын гишүүн батална.

17.4.Цагдаагийн алба хаагчийг мэргэшүүлэх, ур чадвөр хөгжүүлэх, албан тушаалын буюу ажлын байрны сургалт явуулах төвийг аймаг, нийслэлд бүсчлэн байгуулж болно.”

**2 дугаар зүйл**.Энэ хуулийг 2024 оны … дугаар сарын …-ны өдрөөс эхлэн дагаж мөрдөнө.

Гарын үсэг

ТАНИЛЦУУЛГА

Цагдаагийн албаны тухай хуульд өөрчлөлт оруулах тухай хуулийн төсөл

Цагдаагийн албан хаагч нь иргэдийн эрхийг хамгаалах,хууль сахиулах үүрэг хүлээдэг. Ингэхдээ өдөр тутмын үйл ажиллагаанд ардчиллын үнэт зүйл болох соёлын олон талт байдал, ялгаварлан гадуурхалтын талаар ухамсарлан бүх хүмүүст тэгш,шударга хандах, арьс өнгө, үндэс угсаа, бэлгийн чиг баримжаа, хүйс, шашны хүчин зүйл зэрэгт мэдрэмжтэй, ёс зүйтэй хандах зэргийг баримтлах ёстой. Эдгээрийг хэрэгжүүлэхдээ хүний үндсэн эрхийн баримт бичгүүд,цагдаагийн ёс зүйн дүрэм зэргийг хүндэтгэж, сахин биелүүлэх нь суурь ач холбогдолтой юм.

Монгол Улсад цагдаагийн алба хаагчийг сургах боловсрол, сургалтын тогтолцоог тодорхойлсон хууль тогтоомжийн хэрэгжилт хангалтгүйс ургалтын нэгдсэн тогтолцоог оновчтой тодорхойлоогүйгээс холбогдох журмууд хоорондоо зөрчилтэй, шинэчилж батлаагүйн улмаас тэдгээрийг дагалдуулж баталсан сургалтын хөтөлбөрүүд оновчгүй, Цагдаагийн албаны тухай хууль болон холбогдох журмаар тодорхойлоогүй сургалтын төрлүүдийг нэмж, олон төрлийн харилцан уялдаагүй сургалтуудыг тусгасан, хүчин төгөлдөр бус хуулийг дагаж мөрдөхөөр заасан,нэр томьёоны хувьд төөрөгдөл үүсгэхүйц тулгамдаж буй олон асуудал үүсжээ. Иймд цагдаагийн мэргэжлийн анхан шатны сургалт болон цагдаагийн алба хаагчийн үргэлжилсэн сургалтын тогтооцоог боловсронгуй болгох шаардлагаар Цагдаагийн алба хаагчийн тасралтгүй сургалтын тогтолцоо, цагдаагийн алба хаагчид олон нийтийн аюулгүй байдлыг хангах, нийгмийн дэг журмыг сахиулахдаа хүний эрхийн мэдлэг, хандлага төлөвшүүлэхэд чиглэсэн зохицуулалыг Цагдаагийн албаны тухай хуульд өөрчлөлт оруулах тухай хуулийн төсөлд тусгалаа.